Antiparte, os textos escritos en una luenga como a nuestra, son a  ormino leyius por personas que no conoixen a luenga, pero que s'amanan ta ella con interés (chent que compra un libro por curiosidat, chent que siente l'aragonés como propio, pero que ya no lo charra, chent que leye un texto literario u bell poema en publico, personas que participan en una misa en aragonés…). Leyer una luenga que uno no conoix siempre tien o risque de fer-lo mal, pero en muitas luengas, aprendendo bells regles sencillos se puede conseguir leyer prou correctament. En aragonés, si os  accentos no se fixan d'una forma "decodificable", una persona, mesmo con interés en conoixer os regles de lectura de l'aragonés, se trobará con a-saber-las ambigüedatz tonicas quan mire de leyer un texto.